
NR . 13682  /   06.12.2024

REFERAT DE APROBARE

pentru inițierea  proiectului de hotărâre privind modificarea și completarea H.C.L. nr. 78/22.04.2024 privind impozitele și taxele locale și alte taxe asimilate acestora, pentru anul 2025

Pentru anul 2025, nivelurile pentru valorile impozabile precum și nivelurile impozitelor și taxelor locale și a altor taxe asimilate acestora, au fost aprobate prin HCL 78 din 22.04.2024, prin  indexarea  cu rata inflației de 10,4 % ( conform site-ului Ministerului Lucrărilor Publice, Dezvoltării și Administrației ).

Promovarea acestui proiect are la bază prevederile :

I. art.I al  O.U.G. nr. 124/23.10.2024 privind prorogarea unor termene și consolidarea capacității administrative în domeniul impozitării proprietății, publicată în Monitorul Oficial nr. 1069/24.10.2024, prin care ,, prevederile pct. 106 și 107-116 din O.G. nr. 16/2022 se aplică începând cu data de 01.01.2026,,,

Cu alte cuvinte, legiuitorul menţine/amână până la începutul anului 2026, următoarele:

·  actualul sistem de calcul al impozitelor pe clădiri și terenuri, se va păstra până la începutul anului 2026, ceea ce înseamnă menținerea:

- cotelor de impozitare aferente clădirilor (anterioare cotelor prevăzute în  O.G. nr. 
 
    16/2022) ;

- categoriei ,, clădire cu destinație mixtă,, ,

- modul de calcul în ceea privește stabilirea impozitului/taxei pe teren intravilan ocupat de 
    construcții, respectiv teren extravilan.
· aplicarea noului mod de calcul a valorii impozabile pentru clădiri, pe baza valorii de studii de piață,  respectiv pentru terenuri ( ocupate de contrucții, respectiv extravilane) fiind amânată, până la 1 ianuarie 2026.

II.- Legii nr. 74 din 02.04.2024 pentru modificarea şi completarea Legii nr. 227/2015 privind Codul fiscal, publicată în Monitorul Oficial nr. 290/03.04.2024, prin care a fost creat cadrul legal adecvat pentru ca autoritățile locale deliberative să poată acorda reduceri la impozitul pe clădiri și teren pentru donatorii de sânge, astfel încât să fie încurajată donarea de sânge.
Ȋnainte să ne gândim la aprobarea acestui proiect ar trebui să avem în vedere câteva date concrete despre ceea ce înseamnă în cifre acest proces: 

·  La fiecare 2 secunde - cineva în lume are nevoie de sânge; 

·  4.5 l - cantitatea de sânge a unui adult mediu; 

·  450 ml - cantitatea de sânge recoltată la o donare; 

·  8-10 minute - timpul necesar pentru a dona sânge; 

·  24-36 ore - timpul necesar refacerii volumului de sânge donat; 

·  42 de zile - termenul de valabilitate a globulelor roşii donate;

·  5 zile - termenul de valabilitate a trombocitelor donate;

·  56 de zile - perioada minimă de aşteptare necesară între două donări de sânge integral;

·  100.000 - numărul de persoane diagnosticate cu cancer în fiecare an în România; 

·  38% - procentul din populaţia eligibilă pentru a dona sânge; 

·  46 - centre de donare stabilite în Bucureşti şi ţară; 

·  Sub 2% - procentul de oameni din România care donează efectiv; 
· Donarea de sânge niciodată nu o să fie suficientă! 

· Nu există înlocuitor pentru sânge, altul decât donarea de către oameni. Când donăm sânge salvăm vieţi, iar locuitorii municipiului Marghita au dovedit de nenumărate ori că atunci când este nevoie aceştia se pot unii pentru a pune umărul la o cauză umanitară;  

· Acest proiect vine în sprijinul acestor cetăţeni, cei care donează din sângele lor pentru salva vieţi iar Primăria municipiului Marghita, prin Consiliul Local apreciază şi încurajează donarea de sânge.

 În conformitate cu prevederile: 

- art. 16 alin. (2) și art. 27 din Legea finanțelor publice locale nr. 273/2006, cu modificările și completările ulterioare; 

- H.G. 1/2016 pentru aprobarea Normelor metodologice de aplicare a Legii 227/2015, cu modificările și completările ulterioare; 

- art. 491 alin. (1^1) din Legea nr. 227/2015 privind Codul fiscal cu modificările și completările ulterioare; 

- art. 4 și Titlului IX – Impozite și taxe locale art. 453 - art. 500 din Legea nr. 227/2015, privind Codul fiscal, cu modificările și completările ulterioare; 

- OUG 124/23.10.2024 privind prorogarea unor termene și consolidarea capacității administrative în domeniul impozitării; 

- art. 456, alin. (2^1), (2^3) și alin. (3), art. 464 alin. (2^1), (2^3) și alin. (3) din Legea nr. 227/2015 privind Codul fiscal, cu modificările şi completările ulterioare;

- art.I, II din Legea nr. 74 din 02.04.2024 pentru modificarea şi completarea Legii nr. 227/2015 privind Codul fiscal;

- art. 87, alin.(3), (4) și (5), art. 129, alin. (1), alin. (2), lit. b) coroborat cu alin. (4), lit. c) din OUG nr. 57/2019 privind Codul administrativ, cu modificările și completările ulterioare și Raportat la dispozițiile art. 136 alin. (3) si alin. (8) lit. a) din OUG nr. 57/2019, privind Codul administrativ, cu modificările și completările ulterioare, 

PROPUN:

Inițierea unui proiect de hotărâre privind modificarea Anexelor nr. 1 și nr. 10.5, respectiv completarea cu Anexa nr. 19 :

- nr. 1 -Calculul impozitului/taxei pe clădiri în cazul persoanelor fizice,  Calculul impozitului/taxei pe clădiri în cazul persoanelor juridice,  Calculul impozitului/taxei pe teren în cazul persoanelor fizice şi juridice, 

- nr. 10.5- Procedura de acordare a facilităţilor la plata impozitului/taxei datorate pentru clădirile şi terenurile utilizate:

-   pentru furnizarea de servicii sociale de către ONG-uri si întreprinderi sociale ca furnizori de servicii sociale (art. 456 alin. 2  lit. c), art. 464 alin. 2 lit. d) din Legea nr. 227/2015 privind Codul fiscal).

-   de organizații nonprofit folosite exclusiv pentru activitățile fără scop lucrativ,  (art. 456 alin. 2 lit. d), art. 464 alin. 2 lit. e) din Legea nr. 227/2015 privind Codul fiscal).

-nr. 19-Procedura de acordare a facilităţilor constând în reducerea cu 10% la plata impozitului/taxei datorate pentru clădirile şi terenurile deținute de către  persoanele fizice donatoare de sânge.

 la HCL nr. 78/22.04.2024 privind stabilirea și aprobarea impozitelor şi taxelor locale pentru anul fiscal 2025 în Municipiul Marghita. 

În baza celor expuse mai sus, am elaborat prezentul proiect de hotărâre pe care, împreună cu întreaga documentaţie, îl supun studiului şi votului dumneavoastră.

PRIMAR,

DEMIÁN ZSOLT


